CELEX: 62011CN0360
Language: sk
Date: 2011-07-08 00:00:00
Title: Vec C-360/11: Žaloba podaná 8. júla 2011 — Európska komisia/Španielske kráľovstvo

24.9.2011   
            
            
               SK
            
            
               Úradný vestník Európskej únie
            
            
               C 282/8
            
         Žaloba podaná 8. júla 2011 — Európska komisia/Španielske kráľovstvo
   (Vec C-360/11)
   2011/C 282/15
   Jazyk konania: španielčina
   
      Účastníci konania
   
   
      Žalobkyňa: Európska komisia (v zastúpení: L. Lozano Palacios, splnomocnený zástupca)
   
      Žalovaný: Španielske kráľovstvo
   
      Návrhy žalobkyne
   
   
               —
            
            
               určiť, že Španielske kráľovstvo si tým, že uplatňovalo zníženú sadzbu DPH na
               
                           —
                        
                        
                           liečivé látky, ktoré môžu byť zvyčajne využívané a sú vhodné na výrobu liekov podľa článku 91 prvého odseku pododseku 1 bodu 5 a článku 91 druhého odseku pododseku 1 bodu 3 španielskeho zákona o DPH,
                        
                     
                           —
                        
                        
                           zdravotnícke pomôcky, materiál, vybavenie a zariadenia, ktoré objektívne možno použiť len na predchádzanie, diagnostikovanie, liečenie, zmiernenie alebo vyliečenie chorôb alebo ochorení ľudí alebo zvierat, ale ktoré nie sú „zvyčajne určené na liečbu zdravotného postihnutia alebo na zmiernenie jeho dôsledkov, na výlučnú osobnú potrebu zdravotne postihnutých“ podľa článku 91 prvého odseku pododseku 1 bodu 6 druhého odseku španielskeho zákona o DPH,
                        
                     
                           —
                        
                        
                           prístroje a pomôcky, ktoré môžu byť hlavne a predovšetkým určené na kompenzovanie telesného postihnutia zvierat podľa článku 91 prvého odseku pododseku 1 bodu 6 prvého odseku španielskeho zákona o DPH,
                        
                     
                           —
                        
                        
                           prístroje a pomôcky, ktoré sú hlavne a predovšetkým určené na kompenzovanie telesného postihnutia, ale ktoré nie sú určené na výlučnú osobnú potrebu „zdravotne postihnutých“ v zvyčajnom chápaní tohto výrazu, teda v odlišnom a užšom zmysle než v prípade výrazu „nemocný“ podľa článku 91 prvého odseku pododseku 1 bodu 6 prvého odseku španielskeho zákona o DPH,
                        
                     nesplnilo povinnosti, ktoré mu vyplývajú na základe článku 98 v spojení s prílohou III smernice Rady 2006/112/ES (1) z 28. novembra 2006 o spoločnom systéme dane z pridanej hodnoty,
            
         
               —
            
            
               zaviazať Španielske kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia zastáva názor, že režim znížených sadzieb stanovený v článku 91 prvom odseku pododseku 1 bodoch 5 a 6, ako aj v článku 91 druhom odseku pododseku 1 bode 3 španielskeho zákona o DPH ide nad rámec toho, čo povoľuje smernica o DPH, keďže prekračuje možnosti, ktoré členským štátom poskytujú kategórie 3 a 4 prílohy III uvedenej smernice. Výklad španielskych orgánov odporuje zneniu a systematike smernice a je v rozpore s judikatúrou, podľa ktorej výnimky zo všeobecných pravidiel spoločného systému DPH sa majú vykladať reštriktívne.
   
      (1)  Ú. v. EÚ L 347, s. 1.